18.11.2008 Den Europæiske Unions Tidende L 307/3 KOMMISSIONENS FORORDNING (EF) Nr. 1136/2008 af 17. november 2008 om ændring af forordning (EF) nr. 810/2008 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT()), særlig artikel 1, stk. 1, og ud fra følgende betragtninger: (). Under Kommissionens forordning (EF) nr. 810/2008 (?) skal der udstedes ægthedscertifikater, inden oksekød kan indføres i Fællesskabet. Listen over de organer i udfør- selslandene, der har beføjelse til at udstede disse certifi- kater, findes i bilaget til nævnte forordning. (2) — Paraguay har ændret navnet på det organ, der udsteder ægthedscertifikater. I overensstemmelse med artikel 7, stk. 2, i forordning (EF) nr. 810/2008 bør listen i bilag II til nævnte forordning ændres i overensstemmelse hermed. (3) — For at undgå at navnet på det organ, der er anført på de senest udstedte ægthedscertifikater, ikke svarer til navnet på det organ, der er angivet i forordning (EF) nr. 810/2008, bør ændringen af nævnte forordning finde anvendelse fra den 1. juli 2008, der er den dato, hvor det nuværende toldkontingentår begyndte. For det fore- gående toldkontingentår, der sluttede den 30. juni 2008, har Kommissionen ikke modtaget nogen oplysning om, at det kompetente organ i Paraguay har udstedt ægtheds- certifikater. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Den Fælles Markedsordning for Landbrugsprodukter — UDSTEDT FØLGENDE FORORDNING: Artikel 1 I bilag II til forordning (EF) nr. 810/2008 affattes navnet på det udstedende organ i Paraguay således: »& SERVICIO NACIONAL DE CALIDAD Y SALUD ANIMAL, Direccién General de Calidad e Inocuidad de Productos de Origen Animal.« Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den anvendes fra den 1. juli 2008. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. november 2008. På Kommissionens vegne Mariann FISCHER BOEL Medlem af Kommissionen L 146 af 20.6.1996, s. 1. ()) EFT EUT L 219 af 14.2.2008, s. 3. 0